Til kandidater som skal melde seg til 
avsluttende mastereksamen i sosiologi

Oslo, 7. november 2007

OPPMELDING TIL AVSLUTTENDE MASTEREKSAMEN 
Hvert år er det fem innleveringsfrister for masteroppgaven i sosiologi, med fem tilhørende oppmeldingsfrister:
Innleveringsfrist	Oppmeldingsfrist	
1. februar	15. januar	
15. mars	1. mars	
1. mai	15. april*	
1. september	15. august	
1. november	15. oktober	

Dersom du ønsker to ukers utsatt innleveringsfrist (f.eks. 29. mars i stedet for 15. mars) skriver du dette for hånd øverst i høyre hjørne på vedlagte oppmeldingsskjema. 
Sammen med oppmeldingsskjemaet (vedlegg 1) skal du også levere 
1.	Et sammendrag på en til to sider, med navn og foreløpig oppgavetittel. (Send i tillegg dette på e-post til hallvard.berge@sgeo.uio.no).  
2.	Pensumliste for spesialpensum underskrevet av veileder.
3.	Obligatorisk erklæring (vedlegg 2).
Du finner viktig informasjon om formelle innholdskrav til masteroppgaven, spesialpensum osv. på nettsiden til SOS4090: http://www.uio.no/studier/emner/sv/iss/SOS4090/ 
Husk at oppgavens lengde skal oppgis i selve oppgaven. Litteraturliste og eventuelle vedlegg telles ikke. Sett inn ”Antall ord i denne oppgaven er…..” etter litteraturlisten. For masteroppgaver er begrensningen på 36 000 ord +/- 10%, dvs fra 32 400 til 39 600 ord). Dette tilsvarer ca 90 sider. 
Oppgaven skal leveres inn i fem eksemplarer til eksamenskonsulenten eller til resepsjonen på instituttet. Instituttet dekker trykking av ti oppgaver dersom det gjøres på Reprosentralen ved UiO, og dersom en har fem fargesider eller mindre. Om du har flere fargesider, ta kontakt med eksamenskonsulenten. Reprosentralen er informert om hvilke studenter som skal få trykket oppgaver hos dem, så det skal holde å gå innom dem og legitimere seg. De beregner ca. 3-4 virkedager til trykking, og mer i hektiske perioder. Dere må derfor ta kontakt med Repro i god tid og gjøre en avtale om når de må ha oppdraget for at det skal være ferdig i tide. 
Fra du leverer oppgaven vil det normalt ta tre til seks uker før sensur foreligger. Når oppmelding til avsluttende eksamen er levert vil instituttet begynne arbeidet med å sette sammen en kommisjon. Eksamenskonsulenten får forslag til kommisjon fra veileder (NB! student og veileder skal ikke selv ta kontakt med foreslåtte kommisjonsmedlemmer!). Veileder sitter ikke i kommisjonen. Så snart kommisjonsforslaget er godkjent av instituttet og kommisjonen er klar, blir oppgaven sendt ut.
Når oppgaven er sendt ut vil kandidaten få tilsendt en kopi av det brevet som går til kommisjonen. Kandidaten får også brev hjem om tid og sted for sensur og muntlig eksamen.
Kandidater som ønsker å utsette innleveringen av oppgaven til neste innleveringsfrist må gi beskjed til eksamenskonsulenten så snart som mulig, og senest dagen før innleveringsfrist for oppgaven. 
Institutt for sosiologi og samfunnsgeografi har innført at masteroppgaver skal leveres elektronisk, i tillegg til i papirformat. Dette gjelder både for sammendrag og for hele oppgaven. En uke etter innlevering av masteroppgaven skal du levere en kvittering fra DUO som sier at oppgaven er levert elektronisk. Kvitteringen leveres til instituttet, i ekspedisjonen eller til eksamenskonsulenten. Denne kvitteringen vil være en forutsetning for å få gå opp til muntlig eksamen. Den elektroniske innleveringen foregår på http://www.duo.uio.no/. DUO er en tjeneste for forfatterstøtte, innlevering og arkivering av studentoppgaver ved UiO. Forfatterstøtten kan du blant annet benytte som hjelp til å strukturere oppgaven og bedre layouten på oppgaven din. Du finner også retningslinjer for hvordan du skal skrive i Word, og du kan laste ned en mal med ferdig definerte stiler.
Alle tekstdokumenter i DUO skal leveres både i Wordformat (.doc) og i Adobeformat (.pdf). Kun pdf-filen er tilgjengelig på internett. Wordfilen brukes kun av bibliotekspersonalet til å gjøre oppgaven tilgjengelig for svaksynte eller liknende etter forespørsel.  Du må konvertere oppgaven din til PDF før levering i DUO. Selv om det er mulighet for å få oppgaven automatisk konvertert til PDF på web, kan det være lurt å gjøre dette manuelt med programmet Adobe Acrobat. Da har du muligheter til å sjekke om alt har gått bra i konverteringen. Dette programmet er installert på studentmaskinene vi har her i Harriet Holters hus. Har du problemer med konverteringen tar du kontakt med IT-konsulentene enten i 2. etasje i ES-hus eller ved instituttet: Frank P. Silye eller Matthew Whiting i treffetiden deres. Du som er forfatter av dokumentet må godkjenne konverteringen før dokumentet publiseres. For å konvertere dokumenter til PDF bruker du programmet Adobe Acrobat / Adobe Reader. Mer informasjon om konvertering til PDF finner du på denne siden: http://www.usit.uio.no/it/forfatterstotte/formater/ Oppgaven vil ikke bli publisert før etter den muntlige eksamenen.
Lykke til!

Vennlig hilsen
Hallvard Berge, eksamenskonsulent

Vedlegg 1
OPPMELDINGSSKJEMA MASTER

Til innleveringsfrist: ___/___-20__     

Navn: ___________________________Fødselsnr: ______________________
Adr:____________________________ Postnr. og sted: __________________
Tlfnr:___________________________ E-post: _________________________

Utstedt Bachelor/Cand.mag-vitnemål fra UiO Ja  nei  eventuelt fra hvor:_______

Eksamener som inngår i graden:	Avlagt:		Karakter:	
Kvantitativ metode (10 sp):				
Kvalitativ metode (10 sp):				
Sosiologisk teori (20 sp):				
Teorispesialisering (10 sp):				
Prosjektseminar (10 sp)				

Hovedveileder:
__________________________________tel: __________________e-post: ___________________________
Biveileder:
__________________________________tel: __________________e-post: ___________________________

Samtykke til formidling av kontakt: 
Fra tid til annen får instituttet henvendelse fra journalister som ønsker kontakt med kandidater som nylig har blitt ferdig med masteroppgaven. Vi kan ikke videreformidle adresse eller telefonnummer til studenter uten tillatelse.

 Ja, min adresse/tlf. kan oppgis til journalister som kontakter instituttet.

 Nei, min adresse/tlf. kan ikke oppgis til journalister som kontakter instituttet.

Eventuelle spørsmål rettes til eksamensansvarlig Hallvard Berge, tel. 22 85 53 22. 

Vedlegg 2

OBLIGATORISK ERKLÆRING:	

Jeg erklærer herved at min MASTEROPPGAVE:

1. ikke leveres eller har vært levert i sin helhet eller deler til et annet kurs/emne i dette semesteret eller et tidligere semester

2. ikke har vært levert i sin helhet eller i deler til en annen eksamen ved et annet institutt/universitet/høgskole innenlands eller utenlands

3. ikke bygger på andres arbeid uten å oppgi kilde

4. ikke bygger på eget tidligere arbeid som tidligere er trykket, uten at dette er oppgitt

5. har med alle referanser, i teksten underveis og i referanselisten/litteraturlisten 

6. ikke har gjengitt avsnitt eller setninger fra andres arbeid uten at disse er merket med anførselstegn og sidehenvisning , og heller ikke har med delvis omskrevne avsnitt eller setninger fra andres arbeid

Jeg er kjent med at brudd på én eller flere av disse bestemmelsene er å betrakte som dårlig henvisningsskikk, plagiat  eller uredelighet Dette kan i verste fall betraktes som fusk og kan føre til annullering av eksamen og eventuelt utestenging i kortere eller lengre tid.
Jeg har også gjort meg kjent med innholdet i linken “Litt om skriving av oppgaver”

Oslo, den _______________________

Studentens navn (blokkskrift)  ____________________________________

Studentens navn (signatur)  ______________________________________